钦定古今图书集成/理学汇编/学行典/第251卷 > 杜濂
## 钦定古今图书集成/理学汇编/学行典/第251卷 > 杜濂

按《无为州志》：“杜濂，字本清，家世醇厚，称善门杜氏。濂
性尤谨愿，茂年尝商于维扬，舣舟登岸，得遗靴一双，
中有金三百馀两。五鼓风顺，舟人促行，濂称疾，延至
日午，失金者即故处求弗得，号泣欲赴水死。濂验其
实，还之。其人感激，分半以谢濂曰：‘吾利汝金，当不汝
候矣’。不受而去。寻客芜湖，复拾得馆主人戴氏四十”
金亦返之。后濂庄居昼寝，梦神人语云：“汝明日午时
合雷击死上帝，为汝有阴德，当宥汝矣。”觉而抵家，至
次日午时，雷乃击死其家牛驴各一，濂果无恙，年八
十三而卒。